CELEX: 62011CN0137
Language: mt
Date: 2011-03-21 00:00:00
Title: Kawża C-137/11: Talba għal deċiżjoni preliminari mressqa mill-Cour du travail de Bruxelles (il-Belġju) fil- 21 ta’ Marzu 2011 — Partena ASBL vs Les Tartes de Chaumont-Gistoux SA

18.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 179/9
            
         Talba għal deċiżjoni preliminari mressqa mill-Cour du travail de Bruxelles (il-Belġju) fil-21 ta’ Marzu 2011 — Partena ASBL vs Les Tartes de Chaumont-Gistoux SA
   (Kawża C-137/11)
   2011/C 179/15
   Lingwa tal-kawża: il-Franċiż
   
      Qorti tar-rinviju
   
   Cour du travail de Bruxelles
   
      Partijiet fil-kawża prinċipali
   
   
      Rikorrenti: Partena ASBL
   
      Konvenuta: Les Tartes de Chaumont-Gistoux SA
   
      Domandi preliminari
   
   
               (1)
            
            
               Għall-applikazzjoni tal-Artikoli 13 et seq tar-Regolament 1408/71 (1) u, b’mod iktar partikolari, għall-applikazzjoni tal-Artikolu 14c, Stat Membru jista’, fil-kuntest tal-kompetenza tiegħu li jiddefinixxi l-kundizzjonijiet għall-issuġġettar għas-sistema ta’ sigurtà soċjali li huwa jimplementa għall-ħaddiema li jaħdmu għal rashom, jitratta il-“ġestjoni minn pajjiż barrani ta’ kumpannija soġġetta għat-taxxa ta’ dan l-Istat” bl-istess mod bħal eżerċizzju ta’ attività fit-territorju tiegħu?
            
         
               (2)
            
            
               Is-subparagrafu 4 tal-Artikolu 3(1) tad-Digriet Nru 38, tas-27 ta’ Lulju 1967, li jorganizza l-iskema tas-sigurtà soċjali tal-ħaddiema li jaħdmu għal rashom huwa kompatibbli mad-dritt tal-Unjoni Ewropea u b’mod partikolari mal-libertà tal-moviment u ta’ residenza iggarantit mill-Artikolu 21 tat-Trattat dwar il-Funzjonament tal-Unjoni, sa fejn ma jħallix lill-persuna li tirrisjedi fi Stat Membru ieħor u li tmexxi minn pajjiż barrani kumpannija suġġetta għat-taxxa Belġjana, sabiex jikkonfuta il-preżunzjoni tal-persuna taxxabbli li hija koperta mis-sigurtà soċjali għall-ħaddiema li jaħdmu għal rashom, filwaqt li aġent li jirrisjedi fil-Belġju u li ma jmexxix kumpannija bħal din minn pajjiż barrani, għandu l-għażla li jikkonfuta il-preżunzjoni u li jressaq il-prova li ma jwettaqx attività indipendenti fis-sens tas-subparagrafu 1 tal-Artikolu 3(1) tad-Digriet Irjali Nru 38?
            
         
      (1)  Regolament tal-Kunsill (KEE) Nru 1408/71, tal-14 ta’ Ġunju 1971, dwar l-applikazzjoni tal-iskemi tas-siġurtà soċjali għall-persuni impjegati u l-familja tagħhom li jiċċaqilqu ġewwa l-Komunità (ĠU Edizzjoni Speċjali bil-Malti, Kapitolu 5, Vol. 1, p. 35).